**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO DALYVAUTI INTERREG 2014-2020 METŲ LIETUVOS IR LATVIJOS BENDRADARBIAVIMO PER SIENĄ PROGRAMOS PROJEKTE „TARPSIENINIO BENDRADARBIAVIMO STIPRINIMAS, KURIANT TVARIĄ ILGALAIKĘ PLĖTRĄ TARP kLAIPĖDOS IR KURŽEMĖS REGIONŲ“**

2019 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 6 straipsnio 28 punktu, 16 straipsnio 2 dalies 30 punktu ir atsižvelgdama į asociacijos „Klaipėdos regionas“ visuotinio narių susirinkimo 2019 m. birželio 3 d. protokolą, Šilutės rajono savivaldybės taryba n u s p r e n d ž i a:

1. Pritarti asociacijos „Klaipėdos regionas“ dalyvavimui INTERREG 2014-2020 m. Lietuvos ir

Latvijos bendradarbiavimo per sieną projekte „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ (angl. *Strengthening inter-regional cooperation in creating sustainable regional development in Klaipeda & Kurzeme region’*s) (toliau – Projektas) partnerio teisėmis.

1. Projekto įgyvendinimui skirti savo įnašą – Šilutės rajono savivaldybės lėšomis finansuoti

ne mažiau kaip 15 proc. visų tinkamų Šilutės rajono savivaldybės administracijai tenkančių Projekto išlaidų ir Šilutės rajono savivaldybės lėšomis finansuoti Šilutės rajono savivaldybės administracijai priskirtas nenumatytas ar netinkamas finansuoti, tačiau šiam Projektui įgyvendinti būtinas išlaidas bei tinkamų finansuoti išlaidų dalį, kurių nepadengia Projektui skiriamas finansavimas.

1. Įgalioti Administracijos direktorių Virgilijų Pozingį, o tarnybinių komandiruočių, atostogų, ligos

ar kitais atvejais, kai jis negali eiti pareigų, Savivaldybės administracijos direktoriaus pavaduotoją pasirašyti su Kuržemės regionu jungtinės veiklos (partnerystės) sutartį dėl projekto „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų“ (*Strengthening inter-regional cooperation in creating sustainable regional development in Klaipeda & Kurzeme region’*s) įgyvendinimo bei kitus su šiuo projektu susijusius dokumentus.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

Savivaldybės meras

|  |  |  |  |
| --- | --- | --- | --- |
| Virgilijus Pozingis | Asta Jagelavičienė(pavaduojanti skyriaus vedėją) | Arvydas Bielskis | Vita Stulgienė |
|  |  |  |  |
| 2019-06- | 2019-06-13 | 2019-06-14 | 2019-06-14 |

Parengė

Asta Jagelavičienė

2019-06-13

**ŠILUTĖS RAJONO SAVIVALDYBĖS ADMINISTRACIJOS**

PLANAVIMO IR PLĖTROS SKYRIUS

**AIŠKINAMASIS RAŠTAS**

**DĖL TARYBOS SPRENDIMO DĖL ŠILUTĖS RAJONO SAVIVALDYBĖS PRITARIMO DALYVAUTI INTERREG 2014-2020 METŲ LIETUVOS IR LATVIJOS BENDRADARBIAVIMO PER SIENĄ PROGRAMOS PROJEKTE „TARPSIENINIO BENDRADARBIAVIMO STIPRINIMAS, KURIANT TVARIĄ ILGALAIKĘ PLĖTRĄ TARP kLAIPĖDOS IR KURŽEMĖS REGIONŲ“ („STRENGTHENING INTER-REGIONAL COOPERATION IN CREATING SUSTAINABLE REGIONAL DEVELOPMENT IN KLAIPEDA &KURZEME REGION’S“)**

2019 m. birželio 13 d.

Šilutė

|  |
| --- |
| 1. **Parengto projekto tikslai ir uždaviniai:**

 Šiuo sprendimo projektu yra siekiama gauti Šilutės rajono savivaldybės tarybos pritarimą dalyvauti projekte „Tarpsieninio bendradarbiavimo stiprinimas, kuriant tvarią ilgalaikę plėtrą tarp Klaipėdos ir Kuržemės regionų **“** (angl. *Strengthening inter-regional cooperation in creating sustainable regional development in Klaipeda & Kurzeme region’*s) (toliau – Projektas), įgyvendinamo pagal INTERREG 2014-2020 m. Latvijos - Lietuvos bendradarbiavimo per sieną programos IV prioriteto „Gyvenimo kokybės gerinimas, didinant viešųjų paslaugų ir viešojo administravimo institucijų veiksmingumą“ tikslą „Skatinti institucinius gebėjimus ir veiksmingesnį viešąjį administravimą ir bendradarbiavimą tarp piliečių ir institucijų“, partnerio teisėmis. Klaipėdos miesto, Klaipėdos rajono, Kretingos rajono, Neringos, Palangos miesto, Skuodo rajono ir Šilutės rajono savivaldybės (toliau – Savivaldybės), siekdamos bendrų tikslų vystant Klaipėdos regioną, yra įsteigusios asociaciją „Klaipėdos regionas“ (toliau – AKR). Vienas iš tikslų - siekti naudingiau įgyvendinti bendrų pastangų reikalaujančius uždavinius bei stiprinti tarptautinių Klaipėdos regiono bendradarbiavimo ryšius su kaimyninių ir kitų šalių regionais**.** **Šio projekto tikslas** – stiprinti tarpvalstybinį regioninį bendradarbiavimą bei žmogiškuosius gebėjimus ir kompetencijas bei pasirengti darnaus regioninio vystymosi plėtros dokumentus ir veiksmų planus iki 2030 m.  Atsižvelgiant tiek į ateities tendencijas, tiek į Europos Sąjungos naujojo finansavimo periodo gaires po 2020 m. – numatoma, jog didelis dėmesys bus skiriamas tarpinstituciniam bendradarbiavimui ir bendrų viešųjų paslaugų teikimui, gerinant jų kokybę, didinant inovacijų diegimą. Atkreiptinas dėmesys, jog INTERREG investicijos bus nukreiptos į aiškius ryšius ir specializacijas turinčius regionus, kur kartu bus kuriamos vertės/produkto/paslaugų grandinės. O regionams, kurių specializacijos ištekliai sutampa, bus skiriama daugiau finansinės paramos. **Taip siekiama išplėsti tinkamus finansuoti tarpregioninius projektus,**kurie gali sukurti Europos vertės grandines prioritetiniuose sektoriuose, tokiuose kaip didieji duomenys, bioekonomika, efektyvus išteklių naudojimas, susietasis judumas ar pažangi gamyba.Numatomos šios pagrindinės Projekto veiklos:* Reikalingų regiono planavimo dokumentų – tikslinių regiono strategijų / studijų ir veiksmų planų parengimas iki 2030 m.; Regiono planavimo dokumentai apims ir sumanios specializacijos prioritetų identifikavimą ir integravimą, darnaus vystymo tikslų integravimą į regiono valdymo / planavimo procesus.
* Statistinių ir išvestinių duomenų analizė siekiant sinergizuoti sektorius.
* Galimo tarpregioninio bendradarbiavimo (specializacijos vertės grandinės) modelio nustatymas (analizė);
* Aukšto lygmens kompetencijų kėlimo mokymai / programos / seminarai / sesijos regiono savivaldybėms, kuriomis bus siekiama gerinti tarpinstitucinius procesus. Mokymai / programos numatomos kartu su projekto partneriu ir atskirai pagal regiono poreikius. Bus sukurtas specializuotas mokymų vadovas,
* Gerosios praktikos užsienio vizitų regiono savivaldybėms (kartu su verslu, mokslo, bendruomenės atstovais) į tikslinius (pagal sritis) regionus (nustatytus projekto pradžioje) organizavimas. Numatomi vizitai tiek atskirai, tiek kartu su Kuržemės regiono atstovais pagal išgrynintą poreikį. Gerosios praktikos vizitai numatomi įvairiais lygmenimis.
* stiprinant principą „iš apačios į viršų“ (angl. Buttom up) ir orientuotus į inovacijų / specializacijų poreikius organizuojant tarpusavio mokymosi procesus / kūrybines stovyklas;
* Informacija ir viešinimas: numatomas aktyvus informacinės medžiagos apie projekto rezultatus rengimas patraukliomis viešinimo priemonėmis, komunikacijos kanalais, rengiama vizualinė pristatomoji medžiaga (video ir kt.), ir kurios bus naudojamos ir bendram regiono viešinimui lietuvių ir anglų kalbomis.

**Projekto pagrindinis partneris** – Latvijos Kuržemės regionas. **Projekto paraiškos pateikimo terminas** yra iki 2019 m. liepos 9 d. **Planuojamas Projekto įgyvendinimo laikotarpis**  - 2020-06-01–2022-06-01.  |
| 1. **Kaip šiuo metu yra sureguliuoti projekte aptarti klausimai.**

 Projektas atitinka Šilutės rajono savivaldybės tarybos 2013 metų spalio 24 d. sprendimu Nr. T1-922 patvirtinto Šilutės rajono savivaldybės 2015-2024 m. strateginio plėtros plano 1.1.1. tikslo „Sudaryti sąlygas subalansuotai teritorijų ekonominei plėtrai“ 1.1.2.2. priemonę „Planavimo dokumentų parengimas strateginiam plėtros plane numatytomis priemonėms įgyvendinti“.2017 m. rugpjūčio 8 d. visos septynios regiono savivaldybės pasirašė rezoliuciją dėl Klaipėdos regiono ekonominės specializacijos, kuria susitarė suvienyti pastangas ir veiksmus, siekiant identifikuoti Klaipėdos regiono ekonominę specializaciją bei įvertinti regiono ekonominės plėtros potencialą ir iššūkius. Nuo 2018 m. Asociacija „Klaipėdos regionas“ kartu su Klaipėdos regiono savivaldybėmis įgyvendina Klaipėdos regiono specializacijos procesą ir rengia regiono specializacijos parengimo dokumentus. Pirmajame etape buvo rengiama Klaipėdos regiono turizmo ir žemės ūkio sektorių plėtros studija, kurioje numatytos šių sektorių plėtros perspektyvos, identifikuotos turizmo ir žemės ūkio sektorių ekonominės specializacijos kryptys, kuriančios didžiausią pridėtinę vertę ir ekonominę naudą ateityje. Taip pat buvo baigta rengti Klaipėdos miesto ekonominės plėtros studija su miesto ekonominio proveržio kryptimis ir veiksmais susijusiais ir su regionu. Antrajame etape jau pradėti darbai dėl apibendrinamojo Klaipėdos regiono specializacijos dokumento, kuris turėtų būti vienas iš esminių ilgalaikio planavimo iki 2030 m. dokumentų bei pasiruošimas naujajam ES finansavimo periodui po 2020 m.  |
| 1. **Kokių pozityvių rezultatų laukiama.**

Savivaldybės tarybaipritarus dalyvavimui Projekte, būtų prisidedama prie bendrų viso Klaipėdos regiono strateginių tikslų siekimo, ilgalaikės regiono plėtros užtikrinimo bei pasiruošimo naujajam ES finansavimo periodui po 2020 m. Teigiamos pasekmės, priėmus siūlomą Savivaldybės tarybos sprendimo projektą ir pateikus Projekto paraišką bei gavus finansavimą, būtų:* Stiprinama regioninė politika, sprendimų priėmimas regiono specializacijų srityje, didinamos regiono veiklos galimybės, stiprinimas regiono žinomumas ir konkurencingumas tarptautiniu lygiu.
* Bus gerinamos viešojo sektoriaus inovacijos.
* kartu su užsienio partneriais atlikta gerosios praktikos pavyzdžių analizė bei ekonominės ir socialinės regioninio bendradarbiavimo naudos analizė, įskaitant gerosios praktikos į užsienio regionus vizitus.
* skatinama didesnė politikų, vietos bendruomenių, verslininkų ar kitų suinteresuotų grupių įtrauktis į regiono plėtros ir bendradarbiavimo naudos suvokimo procesą;
* didinamos regiono žmogiškųjų išteklių kompetencijos ir įgūdžiai.
* Stiprinama regioninė politinė lyderystė.
* Bus sustiprintos vietos savivaldybių ilgalaikės strategijos ir jų įgyvendinimas.
 |
| 1. **Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

 Nenumatoma. |
| 1. **Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Aktų keisti ar panaikinti nenumatoma.  |
| 1. **Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles*.***

Antikorupcinis vertinimas nereikalingas. |
| 1. **Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

 Projekto rengimo poreikio svarba buvo aptarta su Klaipėdos regiono savivaldybių administracijų už strateginį planavimą atsakingų specialistų susirinkime.  Projekto iniciatyvai pritarta asociacijos „Klaipėdos regionas“ visuotiniame narių pasitarime, vykusiame 2019-05-27 (susirinkimo protokolo Nr. P19-4).  **Preliminari viso projekto vertė** – 500 000,00 Eur (po 250 000,00 Eur Kuržemės ir Klaipėdos regionams). Didžiausias galimas finansavimo intensyvumas yra 85 proc. nuo visos tinkamų finansuoti išlaidų sumos, prisidėjimas – iki 15 %, t. y. bendra projekto lėšų dalis tenkanti Klaipėdos regionui yra 250 000,00 Eur, iš jų 212 500,00 Eur - Europos regioninės plėtros fondo lėšos (85 proc.), 37 500,00 Eur - bendra visų Klaipėdos regiono savivaldybių prisidėjimo prie projekto dalis (15 proc.). Iš šios sumos kiekvienai Klaipėdos regiono savivaldybei tenkanti prisidėjimo dalis būtų apie 5 357,14 Eur. Projekto metu patirtos išlaidos finansuojamos kompensavimo būdu, todėl vykdant šį Projektą prašoma nusimatyti 100 proc. apyvartinių lėšų. Pateikus mokėjimo prašymą, 85 procentai lėšų bus kompensuojama programos lėšomis, 15 procentų – nuosavas indėlis.  |
| 1. **Projekto autorius ar autorių grupė.**

 Planavimo ir plėtros skyriaus vyriausioji specialistė Asta Jagelavičienė  |
| 1. **Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Lietuvos ir Latvijos bendradarbiavimo per sieną programa.  |
| 1. **Kiti, autorių nuomone, reikalingi pagrindimai ir paaiškinimai.**

 Nėra.  |

|  |
| --- |
| Planavimo ir plėtros skyriaus vyriausiasis specialistė Asta Jagelavičienė |